
POZVÁNKA

Pozývame Vás do Košickej vedeckej cukrárne 

k téme 

JASKYNE – MIESTA, KDE JE SVETLO VZÁCNE

ktorá sa uskutoční

dňa 19.3.2015 o 13.00 hod.
v Centre voľného času – Regionálnom centre mládeže, Strojárenskej 3 v Košiciach.
Hosťkou  vedeckej cukrárne bude  RNDr. Alena Petrvalská, PhD. , ktorá absolvovala pedagogické štúdium biológie a geografie na Prírodovedeckej fakulte UPJŠ v Košiciach v rokoch 2001-2006, a doktorandské štúdium v odbore fyzická geografia geoekológia na Prírodovedeckej fakulte UK v Bratislave (r. 2012). Od roku 2007 pracuje ako vedecko-pedagogický zamestnanec na Ústave geografie Prírodovedeckej fakulty UPJŠ v Košiciach. Časť svojho štúdia v rámci programu ERASMUS absolvovala na Univerzite v Kolíne na Rýnom. Počas svojho pôsobenia na univerzite sa zúčastnila niekoľkých vedeckých a študijných pobytov a stáží na Univerzite v Kolíne nad Rýnom (2008, 2011, 2013), na Českej geologickej službe v Prahe (2010), vo Windsore (2009), na ZARCK v Postojnej v Slovinsku (2012), v čínskom Guiline a Chongquigu (2012, 2013) či v Trebinje – Bosna a Herzegovina (2014). 

Vo svojej vedeckej činnosti sa venuje štúdiu krasového reliéfu prevažne krasových depresií – závrtov, ich morfometrii a klasifikácii, výskumu jaskýň a pôsobeniu človeka v krasových územiach. Mapovaniu a výskumu jaskýň sa v uplynulých rokoch venovala na Slovensku, v Nemecku, v Číne a Mexiku.

Účasť na vedeckej cukrárni je bezplatná. Pre účastníkov cukrárne sme pripravili malé občerstvenie.  

Váš záujem o účasť na Vedeckej cukrárni nahláste na: ivan.kimak@rcm.sk  alebo 0915941336
      RNDr. Ivan Kimák                            koordinátor projektu Košická vedecká cukráreň 
Kontakt: ivan.kimak@rcm.sk
Vedecká cukráreň je sprievodným podujatím Medzinárodného roku svetla.

